title: Directiva 2009/82/CE a Consiliului din 13 iulie 2009 de modificare a Directivei 91/414/CEE în vederea includerii substanței tetraconazol ca substanță activă (Text cu relevanță pentru SEE )

text:
               28.7.2009

               RO

               Jurnalul Oficial al Uniunii Europene

               L 196/10

      DIRECTIVA 2009/82/CE A CONSILIULUI

   din 13 iulie 2009
   de modificare a Directivei 91/414/CEE în vederea includerii substanței tetraconazol ca substanță activă
   (Text cu relevanță pentru SEE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate pentru punerea în aplicare a celei de-a treia etape a programului de lucru menționat la articolul 8 alineatul (2) din Directiva 91/414/CEE și stabilesc o listă de substanțe active care urmează să fie evaluate în vederea unei eventuale includeri a acestora în anexa I la Directiva 91/414/CEE. Această listă include substanța tetraconazol.

               (2)

               Efectele substanței tetraconazol asupra sănătății umane și asupra mediului au fost evaluate, pentru o serie de utilizări propuse de notificator, în conformitate cu dispozițiile prevăzute în Regulamentele (CE) nr. 451/2000 și (CE) nr. 1490/2002. În plus, regulamentele menționate anterior desemnează statele membre raportoare care trebuie să înainteze Autorității Europene pentru Siguranța Alimentară (EFSA) rapoartele de evaluare și recomandările relevante, în conformitate cu articolul 10 alineatul (1) din Regulamentul (CE) nr. 1490/2002. Pentru tetraconazol, statul membru raportor a fost Italia și toate informațiile relevante au fost prezentate la 15 iulie 2005.

               (3)

               Raportul de evaluare a făcut obiectul unei evaluări inter pares de către statele membre și EFSA și a fost prezentat Comisiei la 31 iulie 2008 sub forma raportului științific EFSA pentru tetraconazol. Acest raport a fost examinat de statele membre și Comisie în cadrul Comitetului permanent pentru lanțul alimentar și sănătatea animală și a fost finalizat la 26 februarie 2009 sub forma raportului de reexaminare al Comisiei privind substanța tetraconazol.

               (4)

               Diferitele examinări efectuate au arătat că produsele de protecție a plantelor care conțin tetraconazol pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, substanța activă tetraconazol ar trebui să fie inclusă în anexa I, pentru a garanta că în toate statele membre autorizațiile pentru produsele de protecție a plantelor care conțin această substanță activă sunt emise în conformitate cu prevederile directivei menționate.

               (5)

               Fără a aduce atingere acestei concluzii, este oportun să se obțină informații suplimentare privind anumite aspecte specifice. În conformitate cu articolul 6 alineatul (1) din Directiva 91/414/CEE, includerea unei substanțe în anexa I poate face obiectul anumitor condiții. Prin urmare, în ceea ce privește substanța tetraconazol, ar trebui solicitate notificatorului informații suplimentare privind o evaluare mai detaliată a riscurilor pentru consumator, specificații privind ecotoxicologia, evoluția și comportamentul metaboliților potențiali în toate compartimentele relevante, o evaluare mai detaliată a riscurilor unor astfel de metaboliți asupra păsărilor, mamiferelor acvatice și artropodelor nețintă, precum și privind efectele potențiale de perturbare a sistemului endocrin la păsări, mamifere și pești.

               (6)

               Înainte de includerea unei substanțe active în anexa I ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (7)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, statele membre trebuie să dispună de un termen de șase luni de la includere pentru a revizui autorizațiile existente pentru produsele de protecție a plantelor care conțin tetraconazol, în scopul de a garanta respectarea dispozițiilor Directivei 91/414/CEE, în special articolul 13, precum și a condițiilor aplicabile prevăzute în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să se prevadă un termen mai lung pentru prezentarea și evaluarea dosarului complet, prevăzut în anexa III, al fiecărui produs de protecție a plantelor pentru fiecare utilizare preconizată, în conformitate cu principiile unitare enunțate în Directiva 91/414/CEE.

               (8)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (4) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita dificultăți suplimentare, este necesar să se precizeze obligațiile statelor membre, în special aceea de a verifica dacă titularul unei autorizații are acces la un dosar care îndeplinește cerințele din anexa II la directiva menționată. Această clarificare nu impune însă obligații noi statelor membre sau titularilor de autorizații în raport cu directivele de modificare a anexei I adoptate până în prezent.

               (9)

               Prin urmare, Directiva 91/414/CEE ar trebui modificată în consecință.

               (10)

               Comitetul permanent pentru lanțul alimentar și sănătatea animală nu a emis un aviz în termenul stabilit de președinte.

               (11)

               În conformitate cu punctul 34 din Acordul interinstituțional privind o mai bună legiferare (5), statele membre sunt încurajate să elaboreze, în interes propriu și în interesul Comunității, propriile tabele care să ilustreze, pe cât posibil, corespondența dintre prezenta directivă și măsurile de transpunere și să le facă publice,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică, până la 30 iunie 2010, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte de la 1 iulie 2010.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   (1)   Atunci când este necesar, statele membre modifică sau retrag, în conformitate cu Directiva 91/414/CEE, autorizațiile existente pentru produsele de protecție a plantelor care conțin tetraconazol ca substanță activă până la 30 iunie 2010.
   Până la această dată, statele membre verifică, în special, dacă se respectă condițiile privind tetraconazol din anexa I la directiva menționată, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva menționată, în conformitate cu condițiile prevăzute la articolul 13 din directiva menționată.
   (2)   Prin derogare de la alineatul (1), pentru fiecare produs de protecție a plantelor autorizat care conține tetraconazol fie ca substanță activă unică, fie ca una dintre substanțele active cuprinse în anexa I la Directiva 91/414/CEE până la 31 decembrie 2009, statele membre reevaluează produsul în conformitate cu principiile unitare prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la tetraconazol. Pe baza evaluării, statele membre stabilesc dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma acelei determinări, statele membre:

               (a)

               în cazul unui produs care conține tetraconazol ca substanță activă unică, după caz, modifică sau retrag autorizația până la 30 iunie 2014; sau

               (b)

               în cazul unui produs care conține tetraconazol ca una dintre mai multe substanțe active, modifică sau retrag autorizația, după caz, până la 30 iunie 2014 sau până la data stabilită pentru a efectua această modificare sau retragere în directiva sau directivele respective care a (au) adăugat substanța sau substanțele în cauză în anexa I la Directiva 91/414/CEE, dacă ultima dată este ulterioară celei dintâi.

         Articolul 4
   Prezenta directivă intră în vigoare la 1 ianuarie 2010.
   Articolul 5
   Prezenta directivă se adresează statelor membre.

      Adoptată la Bruxelles, 13 iulie 2009.

            Pentru Consiliu

            Președintele

         E. ERLANDSSON

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 366, 15.12.1992, p. 10.

      (5)  JO C 321, 31.12.2003, p. 1.

      ANEXĂ
      Se adaugă următoarea rubrică la sfârșitul tabelului din anexa I la Directiva 91/414/CEE:

                     Nr.

                     Denumire comună, Numere de identificare

                     Denumire IUPAC

                     Puritate (1)

                     Data intrării în vigoare

                     Data expirării includerii

                     Dispoziții specifice

                     „Tetraconazol
                     Nr. CAS 112281-77-3
                     Nr. CIPAC 726

                        (RS)-2-(2,4-diclorfenil)-3-(1H-1,2,4-triazol-1-il)-propil-1,1,2,2-tetrafluoretil eter

                     ≥ 950 g/kg (amestec racemic)
                     Toluen ca impuritate: maximum 13 g/kg

                     1 ianuarie 2010

                     31 decembrie 2019

                     PARTEA A
                     Se pot autoriza numai utilizările ca fungicid pentru culturi de câmp, în doze de aplicare de maximum 0,100 kg/ha, numai o dată la trei ani pe același teren. Nu se autorizează utilizarea pentru mere și struguri.
                     PARTEA B
                     Pentru punerea în aplicare a principiilor uniforme din anexa VI, se iau în considerare concluziile raportului de reexaminare pentru tetraconazol, în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală, la 26 februarie 2009.
                     Cu ocazia acestei evaluări generale, statele membre trebuie să acorde o atenție deosebită:

                                 —

                                 protejării organismelor acvatice și a plantelor nețintă; în ceea ce privește aceste riscuri identificate, acolo unde este cazul, se aplică măsuri de reducere a riscului, cum ar fi zonele tampon;

                                 —

                                 protejării apelor subterane, dacă substanța activă este utilizată în regiuni vulnerabile din punct de vedere al solului și/sau al condițiilor climatice.

                           Statele membre în cauză solicită:

                                 —

                                 trimiterea de informații suplimentare privind o evaluare mai detaliată a riscurilor pentru consumator;

                                 —

                                 informații suplimentare referitoare la specificațiile privind ecotoxicologia;

                                 —

                                 informații suplimentare privind evoluția și comportamentul metaboliților potențiali din toate compartimentele relevante;

                                 —

                                 evaluarea mai detaliată a riscurilor acestor metaboliți asupra păsărilor, mamiferelor acvatice și artropodelor nețintă;

                                 —

                                 informații suplimentare privind efectele potențiale de perturbare a sistemului endocrin la păsări, mamifere și pești.

                           Statele membre se asigură că notificatorii transmit aceste informații Comisiei până la 31 decembrie 2011.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Directiva Consiliului din 20 mai 1975 de apropiere a legislațiilor statelor membre privind prizele de curent montate pe tractoarele agricole sau forestiere pe roți pentru dispozitivele de iluminare și semnalizare luminoasă de pe utilaje, mașini sau remorci destinate exploatării agricole sau forestiere

text:
13/vol. 2           RO                               Jurnalul Oficial al Uniunii Europene                                                  125

31975L0323

L 147/38                                 JURNALUL OFICIAL AL COMUNITĂȚILOR EUROPENE                                                  9.6.1975

                                                     DIRECTIVA CONSILIULUI
                                                          din 20 mai 1975
             de apropiere a legislațiilor statelor membre privind prizele de curent montate pe tractoarele agricole sau
             forestiere pe roți pentru dispozitivele de iluminare și semnalizare luminoasă de pe utilaje, mașini sau
                                         remorci destinate exploatării agricole sau forestiere

                                                                 (75/323/CEE)

CONSILIUL COMUNITĂȚILOR EUROPENE,                                         ADOPTĂ PREZENTA DIRECTIVĂ:

având în vedere Tratatul de instituire a Comunității Economice
                                                                                Articolul 1
Europene, în special articolul 100,

                                                                          (1) Prin „tractor agricol sau forestier” se înțelege orice vehicul cu
având în vedere propunerea Comisiei,                                      motor, pe roți sau șenile, care are cel puțin două axe, a cărui func-
                                                                          ție principală constă esențial în puterea sa de tracțiune și care este
                                                                          special proiectat pentru tractarea, împingerea, transportarea sau
                                                                          acționarea anumitor utilaje, mașini sau remorci destinate să fie
                                                                          folosite în exploatarea agricolă sau forestieră. Poate fi echipat pen-
având în vedere avizul Adunării (1),                                      tru a transporta încărcături sau călători.

având în vedere avizul Comitetului Economic și Social (2),                (2) Prezenta directivă se aplică numai tractoarelor definite la ali-
                                                                          neatul precedent care sunt montate pe anvelope, au două axe și o
                                                                          viteză maximă din construcție cuprinsă între 6 și 25 kilometri pe
                                                                          oră.

întrucât cerințele tehnice pe care trebuie să le respecte tractoarele
în temeiul legislațiilor interne se referă, inter alia, la prizele de
curent mont dispozitivele de iluminare și de semnalizare lumi-
noasă de pe utilaje, mașini sau remorci;
                                                                                Articolul 2

întrucât aceste cerințe diferă de la un stat membru la altul; întru-      Statele membre nu pot refuza acordarea omologării CEE de tip sau
cât, prin urmare, este necesar ca toate statele membre să adopte          a omologării de tip naționale pentru un tractor din motive
aceleași cerințe fie în plus față de reglementările existente sau în      referitoare la prizele de curent pentru dispozitivele de iluminat și
locul acestora, în special pentru a permite aplicarea, pentru fiecare     de semnalizare luminoasă de pe utilaje, mașini sau remorci, dacă
tip de tractor în parte, a procedurii de omologare CEE de tip, care       tractorul este echipat cu o priză de curent care îndeplinește
a făcut obiectul Directivei 74/150/CEE a Consiliului (3) din 4 mar-       cerințele stabilite în anexă.
tie 1974 de apropiere a legislațiilor statelor membre cu privire la
omologarea tractoarelor agricole sau forestiere pe roți;

                                                                                Articolul 3
întrucât cerințele tehnice ar trebui să fie cele adoptate de Organi-
zația Internațională de Standardizare în recomandarea sa
ISO R/1724 – Legături electrice pentru vehicule cu echipamente
electrice cu puterea de 6 sau 12 V (ediția întâi, aprilie 1970),          Statele membre nu pot refuza înmatricularea sau interzice
                                                                          vânzarea, darea în exploatare sau în folosință a tractoarelor din
                                                                          motive referitoare la prizele de curent pentru dispozitivele de
(1) JO C 160, 18.12.1969, p. 29.                                          iluminat și de semnalizare luminoasă de pe utilaje, mașini sau
(2) JO C 48, 16.4.1969, p. 21.                                            remorci, dacă tractorul este echipat cu prize de curent care
(3) JO L 84, 28.3.1974, p. 10.                                            îndeplinesc cerințele stabilite în anexă.
 ---pagebreak--- 126                RO                             Jurnalul Oficial al Uniunii Europene                                         13/vol. 2

                           Articolul 4                                 (2) Statele membre se asigură că îi sunt comunicate Comisiei tex-
                                                                       tele principalelor dispoziții de drept intern pe care le adoptă în
                                                                       domeniul reglementat de prezenta directivă.
Modificările necesare pentru adaptarea cerințelor din anexă la
progresul tehnic se adoptă în conformitate cu procedura stabilită
la articolul 13 din Directiva 74/150/CEE.
                                                                                Articolul 6

                                                                       Prezenta directivă se adresează statelor membre.

                           Articolul 5
                                                                       Adoptată la Bruxelles, 20 mai 1975.
(1) Statele membre pun în aplicare actele cu putere de lege și                                          Pentru Consiliu
actele administrative necesare pentru a se conforma prezentei
directive în termen de 18 luni de la data notificării acesteia și                                         Președintele
informează de îndată Comisia cu privire la aceasta.                                                        R. RYAN
 ---pagebreak--- 13/vol. 2      RO                                 Jurnalul Oficial al Uniunii Europene                                                 127

                                                                   ANEXA

            Tractorul trebuie echipat cu o priză fixă cu șapte legături în conformitate cu recomandarea ISO R/1724, ediția întâi,
            aprilie 1970, care să permită alimentarea cu curent de 12 volți a dispozitivelor de iluminat și de semnalizare luminoasă
            de pe utilajele, mașinile sau remorcile destinate exploatării agricole sau forestiere.


title: Directiva 2009/70/CE a Comisiei din 25 iunie 2009 de modificare a Directivei 91/414/CEE a Consiliului în vederea includerii difenacumului, clorurii de didecildimetilamoniu și sulfului ca substanțe active (Text cu relevanță pentru SEE)

text:
               26.6.2009

               RO

               Jurnalul Oficial al Uniunii Europene

               L 164/59

      DIRECTIVA 2009/70/CE A COMISIEI

   din 25 iunie 2009
   de modificare a Directivei 91/414/CEE a Consiliului în vederea includerii difenacumului, clorurii de didecildimetilamoniu și sulfului ca substanțe active
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 1112/2002 (2) și (CE) nr. 2229/2004 (3) ale Comisiei prevăd normele detaliate de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE și stabilesc o listă de substanțe active care urmează să fie evaluate în vederea eventualei lor includeri în anexa I la Directiva 91/414/CEE. Lista respectivă include difenacum, clorura de didecildimetilamoniu și sulf.

               (2)

               Efectele acestor substanțe active asupra sănătății oamenilor și asupra mediului au fost evaluate în conformitate cu dispozițiile Regulamentelor (CE) nr. 1112/2002 și (CE) nr. 2229/2004 pentru o serie de utilizări propuse de notificatori. În plus, regulamentele menționate anterior desemnează statele membre raportoare care trebuie să înainteze Autorității Europene pentru Siguranța Alimentară (EFSA) rapoartele de evaluare și recomandările relevante, în conformitate cu articolul 22 din Regulamentul (CE) nr. 2229/2004. Pentru difenacum, statul membru raportor a fost Finlanda și toate informațiile relevante au fost prezentate la 16 iulie 2007. Pentru clorura de didecildimetilamoniu, Țările de Jos au constituit statul membru raportor și toate informațiile relevante au fost prezentate la 28 noiembrie 2007. Pentru sulf, statul membru raportor a fost Franța și toate informațiile relevante au fost prezentate la 18 octombrie 2007.

               (3)

               Rapoartele de evaluare au fost revizuite inter pares de statele membre și de EFSA și au fost prezentate Comisiei la 19 decembrie 2008 sub forma Raportului științific EFSA pentru difenacum (4), pentru clorura de didecildimetilamoniu (5) și pentru sulf (6). Aceste rapoarte au fost revizuite de către statele membre și de către Comisie în cadrul Comitetului permanent pentru lanțul alimentar și sănătatea animală și au fost finalizate la data de 26 februarie 2009 sub forma unor rapoarte de revizuire ale Comisiei cu privire la difenacum, iar la 12 martie 2009, cu privire la clorura de didecildimetilamoniu și sulf.

               (4)

               Diferitele examinări efectuate au relevat că produsele de protecție a plantelor care conțin difenacum, clorură de didecildimetilamoniu și sulf pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările studiate și detaliate în rapoartele de revizuire ale Comisiei. Prin urmare, este oportună includerea acestor substanțe active în anexa I, pentru a garanta că autorizațiile pentru produsele de protecție a plantelor care conțin aceste substanțe active pot fi acordate în toate statele membre în conformitate cu prevederile directivei respective.

               (5)

               Fără a aduce atingere acestei concluzii, este oportun să se obțină informații suplimentare privind anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate fi supusă anumitor condiții. Prin urmare, pentru difenacum, este oportun să se solicite ca notificatorul să prezinte informații suplimentare privind metodele de determinare a reziduurilor din lichidele organice și privind specificarea substanței active astfel cum a fost produsă. De asemenea, pentru clorura de didecildimetilamoniu, este oportun să se solicite ca notificatorul să prezinte informații suplimentare privind specificațiile chimice și evaluarea riscului pentru organismele acvatice. În cele din urmă, referitor la sulf, este oportun să se solicite ca notificatorul să prezinte informații suplimentare pentru a confirma evaluarea riscului pentru organismele nețintă, în special păsări, mamifere, organisme care trăiesc în sedimente și artropode nețintă.

               (6)

               Înainte de includerea unei substanțe active în anexa I ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (7)

               Fără a aduce atingere obligațiilor descrise în Directiva 91/414/CEE, ca urmare a includerii unei substanțe active în anexa I, statele membre ar trebui să dispună de o perioadă de șase luni de la includere pentru a revizui autorizațiile existente pentru produsele de protecție a plantelor care conțin difenacum, clorură de didecildimetilamoniu și sulf, pentru a se asigura că sunt îndeplinite cerințele prevăzute în Directiva 91/414/CEE, în special articolul 13, precum și condițiile relevante din anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să se prevadă un termen mai lung pentru prezentarea și evaluarea dosarului complet, prevăzut în anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme enunțate în Directiva 91/414/CEE.

               (8)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 a arătat că pot interveni dificultăți în interpretarea obligațiilor care revin titularilor autorizațiilor existente în ceea ce privește accesul la date. Prin urmare, pentru a se evita noi dificultăți, pare necesară clarificarea obligațiilor statelor membre, în special a obligației de a verifica dacă titularul unei autorizații demonstrează că are acces la un dosar care respectă cerințele din anexa II la directiva menționată anterior. Totuși, această clarificare nu impune nicio altă nouă obligație statelor membre sau titularilor autorizațiilor, în raport cu directivele de modificare a anexei I, adoptate până în prezent.

               (9)

               Prin urmare, Directiva 91/414/CEE ar trebui modificată în consecință.

               (10)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică, până la 30 iunie 2010 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte începând cu 1 iulie 2010.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   (1)   Dacă este necesar, statele membre modifică sau retrag autorizațiile existente pentru produsele de protecție a plantelor care conțin substanțele active difenacum, clorură de didecildimetilamoniu și sulf până la 30 iunie 2010, în conformitate cu Directiva 91/414/CEE.
   Până la acea dată, statele membre verifică, în special, dacă se respectă condițiile din anexa I la directiva menționată referitoare la difenacum, clorura de didecildimetilamoniu și sulf, cu excepția celor specificate în partea B a înregistrării referitoare la substanța activă respectivă, precum și dacă titularii autorizațiilor dețin sau au acces la dosare care îndeplinesc cerințele din anexa II la directiva menționată anterior, în conformitate cu condițiile prevăzute la articolul 13 din directiva respectivă.
   (2)   Prin derogare de la alineatul (1), pentru orice produs de protecție a plantelor autorizat care conține difenacum, clorură de didecildimetilamoniu și sulf, fie ca substanță activă unică, fie ca una dintre mai multe substanțe active care au fost incluse în anexa I la Directiva 91/414/CEE cel mai târziu până la 31 decembrie 2009, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE pe baza unui dosar care îndeplinește cerințele din anexa III la directiva respectivă și ținând cont de partea B a rubricii din anexa I la directiva respectivă privind difenacumul, clorura de didecildimetilamoniu și sulful. Pe baza evaluării respective, statele membre stabilesc dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma acelei determinări, statele membre:

               (a)

               modifică sau retrag autorizația în cazul produselor care conțin difenacum, clorură de didecildimetilamoniu și sulf, ca substanță activă unică, dacă este necesar, cel mai târziu până la 30 iunie 2014; sau

               (b)

               în cazul unui produs care conține difenacum, clorură de didecildimetilamoniu și sulf ca una dintre mai multe substanțe active, dacă este necesar, modifică sau retrag autorizația până la 30 iunie 2014 sau până la data stabilită pentru o astfel de modificare sau retragere în directiva sau directivele respective care au adăugat substanța sau substanțele relevante în anexa I la Directiva 91/414/CEE, oricare dintre acestea este cea mai recentă.

         Articolul 4
   Prezenta directivă intră în vigoare la 1 ianuarie 2010.
   Articolul 5
   Prezenta directivă se adresează statelor membre.

      Adoptată la Bruxelles, 25 iunie 2009.

            Pentru Comisie

         Androulla VASSILIOU

            Membru al Comisiei

      (1)  JO L 230, 19.8.1991, p. 1.

      (2)  JO L 168, 27.6.2002, p. 14.

      (3)  JO L 379, 24.12.2004, p. 13.

      (4)  Raportul științific EFSA (2008) 218, Conclusion regarding the peer review of the pesticide risk assessment of the active substance difenacoum (Concluzii privind evaluarea inter pares a riscului de pesticid al substanței active difenacum) (finalizat la 19 decembrie 2008).

      (5)  Raportul științific EFSA (2008) 214, Conclusion regarding the peer review of the pesticide risk assessment of the active substance didecyldimethylammonium chloride (Concluzii privind evaluarea inter pares a riscului de pesticid al substanței active clorură de didecildimetilamoniu) (finalizat la 19 decembrie 2008).

      (6)  Raportul științific EFSA (2008) 221, Conclusion regarding the peer review of the pesticide risk assessment of the active substance sulfur (Concluzii privind evaluarea inter pares a riscului de pesticid al substanței active sulf) (finalizat la 19 decembrie 2008).

      ANEXĂ
      Următoarele rubrici se adaugă la sfârșitul tabelului din anexa I la Directiva 91/414/CEE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Data intrării în vigoare

                     Data expirării includerii

                     Dispoziții specifice

                     „295

                     Difenacum
                     Nr. CAS 56073-07-5
                     Nr. CIPAC 514

                     3-[(1RS,3RS;1RS,3SR)-3-bifenil-4-il-1,2,3,4-tetrahidro-1-naftil]-4-hidroxicumarină

                     ≥ 905 g/kg

                     1 ianuarie 2010

                     30 decembrie 2019

                     PARTEA A
                     Sunt autorizate numai utilizările ca rodenticide sub formă de momeli pregătite în avans, plasate în capcane special construite, inviolabile și bine închise.
                     Concentrația nominală a substanței active în produse nu trebuie să depășească 50 mg/kg
                     Autorizațiile trebuie limitate la utilizatorii profesioniști.
                     PARTEA B
                     Pentru punerea în aplicare a principiilor uniforme prevăzute în anexa VI, trebuie luate în considerare concluziile raportului de revizuire privind difenacumul, în special apendicele I și II, în forma finalizată la 26 februarie 2009 în cadrul Comitetului permanent pentru lanțul alimentar și sănătatea animală. În cadrul acestei evaluări generale, statele membre trebuie să acorde o atenție deosebită protejării păsărilor și mamiferelor nețintă de otrăvirea primară și secundară. Acolo unde este cazul, se vor aplica măsuri de reducere a riscurilor.
                     Statele membre în cauză trebuie să se asigure că notificatorul transmite Comisiei informații suplimentare privind metodele de determinare a reziduurilor de difenacum în lichidele organice.
                     Statele membre trebuie să se asigure că notificatorul prezintă aceste informații Comisiei până la 30 noiembrie 2011.
                     Statele membre în cauză trebuie să se asigure că notificatorul transmite Comisiei informații suplimentare privind specificarea substanței active, astfel cum a fost produsă.
                     Statele membre trebuie să se asigure că notificatorul prezintă aceste informații Comisiei până la 31 decembrie 2009.

                     296

                     Clorură de didecildimetilamoniu
                     CAS: nealocat
                     CIPAC: nealocat

                     Clorura de didecildimetilamoniu este un amestec de săruri de amoniu alchil-cuaternare cu lungimi normale ale lanțului alchilic de C8, C10 și C12, cu mai mult de 90 % din C10

                     ≥ 70 % (concentrat tehnic)

                     1 ianuarie 2010

                     31 decembrie 2019

                     PARTEA A
                     Se pot autoriza numai utilizările în interior ca bactericid, fungicid, erbicid și algicid pentru plantele ornamentale.
                     PARTEA B
                     Pentru punerea în aplicare a principiilor uniforme prevăzute în anexa VI, trebuie luate în considerare concluziile raportului de revizuire privind clorura de didecildimetilamoniu, în special apendicele I și II, în forma finalizată la 12 martie 2009 în cadrul Comitetului permanent pentru lanțul alimentar și sănătatea animală.
                     În cadrul acestei evaluări generale, statele membre trebuie să acorde o atenție deosebită:

                                 —

                                 protejării siguranței operatorului și lucrătorului. Condițiile de utilizare autorizate trebuie să prevadă folosirea de echipamente de protecție individuală corespunzătoare și aplicarea unor măsuri de reducere a riscurilor pentru a diminua expunerea;

                                 —

                                 protecției organismelor acvatice.

                           Condițiile de autorizare trebuie să includă, după caz, măsuri de reducere a riscurilor.
                     Statele membre în cauză trebuie să se asigure că notificatorul transmite Comisiei informații suplimentare privind specificarea substanței active astfel cum a fost produsă până la 1 ianuarie 2010 și privind riscul pentru organismele acvatice până la 31 decembrie 2011.

                     297

                     Sulf
                     Nr. CAS 7704-34-9
                     Nr. CIPAC 18

                     Sulf

                     ≥ 990 g/kg

                     1 ianuarie 2010

                     31 decembrie 2019

                     PARTEA A
                     Se pot autoriza numai utilizările ca fungicid și acaricid.
                     PARTEA B
                     Pentru punerea în aplicare a principiilor uniforme prevăzute în anexa VI, trebuie luate în considerare concluziile raportului de revizuire privind sulful, în special apendicele I și II, în forma finalizată la 12 martie 2009 în cadrul Comitetului permanent pentru lanțul alimentar și sănătatea animală.
                     În cadrul acestei evaluări generale, statele membre trebuie să acorde o atenție deosebită:

                                 —

                                 protejării păsărilor, mamiferelor, organismelor acvatice și artropodelor nevizate. Condițiile de autorizare trebuie să includă, după caz, măsuri de reducere a riscurilor.

                           Statele membre în cauză trebuie să se asigure că notificatorul transmite Comisiei informații suplimentare pentru a confirma evaluarea riscului pentru păsări, mamifere, organisme care trăiesc în sedimente și artropode nețintă. Statele membre trebuie să se asigure că notificatorul la cererea căruia sulful a fost inclus în prezenta anexă transmite aceste date Comisiei până la 30 iunie 2011, cel târziu.”

         (1)  Detalii suplimentare privind identitatea și specificațiile substanței active se găsesc în raportul de revizuire.